Коридорҙың барлыҡҡа килеүенә иң иртә миҫалдарҙың береһе 1597 йылда Лондонда Челсиҙа инглиз архитекторы Джон Зоопа төҙөгән Бофорт йортонда табыла. Ул үҙенең һыҙмаларында: «Бөтә нәмә аша оҙон юл» тигән яҙып ҡуя. Был йортта һәр бүлмәнән күрше бүлмәләр аша түгел, ә дөйөм коридор һәм дөйөм ишек аша тышҡа сығырға мөмкин була. Ул ваҡыт өсөн бындай архитектура сиселеше революцион була. Шул ваҡытҡа бындай архитектура сиселеше революцион булған. Инглиз архитекторы Роджер Прэтт был «йорттоң бөтә буйлап үткән дөйөм үткәүелдең уртала булыуы кешеләргә, күрше бүлмәләр аша даими үтеп, бер-береһен борсомаҫҡа мөмкинлек бирҙе»,xa0— тип яҙа. Ун етенсе быуатта йәмғиәттең ҡатламдарға айырылыуы һәм кешеләр араһындағы тигеҙһеҙлек көсәйә, синыфтар тағы ла анығыраҡ формалаша һәм айырымлана. Был архитектураға йоғонто яһамай ҡалмай. Ул ваҡыттағы бай йорттарҙың планировкаһында хеҙмәтселәр менән юғары синыф араһында ярайһы уҡ ҡәтғи бүленеш була; ябай хеҙмәтсенең, бигерәк тә хужаның ҡунаҡтары йәки башҡа таныш булмаған кешеләр алдында, үҙенә бүлгән биләмәнән ситкә сығырға хоҡуғы булмай. Байҙар менән ярлылар араһындағы шундай уҡ социаль бүленеш ун туғыҙынсы быуатта Британияның күпселек ҡала йорттарында коридорҙар урынлашыуына килтерә.